laion/Wikipedia-Exotic huggingface dataset:
ইউজিন উইকলি

ইউজিন সাপ্তাহিক মাকির্ন যুক্তরাষ্ট্রের অঙ্গরাজ্য অরেগনের ইউজিন শহর থেকে প্রকাশিত প্রভাবশালী সাপ্তাহিক পত্রিকা। প্রতি বৃহস্পতিবার প্রকাশিত কাগজটির প্রচলন সংখ্যা ৩৯,৮৫০। এ সংবাদপত্রটি সংবাদের বাইরেও প্রতিবছর "ইউজিনের সেরা" তালিকা সাময়িকী, ‘চও’ নামে রেস্টুরেন্ট গাইড প্রকাশ করে। এ সাময়িকীতে বিভিন্ন উৎসব, সঙ্গীত, স্বাস্থ্য এবং ভ্রমণের বিশেষ বিভাগগুলি প্রকাশ হয়। স্থানীয় ও রাষ্ট্রীয় রাজনীতি, সংবাদ, শিল্প ও সংস্কৃতি জুড়ে ইউজিন সাপ্তাহিকে সংবাদ প্রকাশ হয়। এছাড়াও অনুসন্ধান ও সমস্যা সমাধানমূলক সাংবাদিকতা প্রকাশ করে। ২০১৫ সালে মৃত্যুর আগ পর্যন্ত ওয়াল স্ট্রিট জার্নালের সাবেক সম্পাদক ফ্রেড টেলর এ সাপ্তাহিকের মালিক মালিক ছিলেন। বর্তমানে এর সম্পাদক ক্যামিলা মার্টেনসেন। ইউজিন সাপ্তাহিক তাদের প্রতিবেদন, ফটোগ্রাফি ও শিল্প সমালোচনার জন্যে একাধিক আঞ্চলিক ও জাতীয় পুরস্কার জিতেছে। "Eugene Weekly"। Association of Alternative Newsweeklies। অক্টোবর ৫, ২০০৮ তারিখে মূল থেকে আর্কাইভ করা। সংগ্রহের তারিখ মে ১৯, ২০১৩।  Mortensen, Camilla। "Rape U"। Eugene Weekly। সংগ্রহের তারিখ আগস্ট ২৩, ২০১৭।  Jacoby, Kenny (জুন ১, ২০১৭)। "Criminalizing Homelessness"। Eugene Weekly। সংগ্রহের তারিখ আগস্ট ২৩, ২০১৭।  Kenoyer, Kelly (মে ৪, ২০১৭)। "A System of Neglect"। Eugene Weekly। আগস্ট ২৪, ২০১৭ তারিখে মূল থেকে আর্কাইভ করা। সংগ্রহের তারিখ আগস্ট ২৩, ২০১৭।  Johnson, Anita (আগস্ট ২০, ২০১৫)। "Remembering Fred Taylor"। Eugene Weekly। সংগ্রহের তারিখ আগস্ট ২৩, ২০১৭।  "About Us"। Eugene Weekly। সংগ্রহের তারিখ আগস্ট ২৩, ২০১৭।  "Northwest Excellence in Journalism Contest Winners"। spjwash.org/। Society of Professional Journalists। সংগ্রহের তারিখ আগস্ট ২৩, ২০১৭।  "Association of Alternative Newsmedia"। aan.org। AAN। সংগ্রহের তারিখ ২৩ আগস্ট ২০১৭।  "AAN Award Winners Announced"। Association of Alternative Newsweeklies। AAN। সংগ্রহের তারিখ ২৩ আগস্ট ২০১৭।
সৈয়দ আতর আলী

সৈয়দ আতর আলী ছিলেন একজন মুক্তিযুদ্ধ সংগঠক ও রাজনীতিবিদ। তিনি ১৯৭১ সালে মুক্তিযুদ্ধের সময় ৮ ও ৯ নং সেক্টরের পলিটিক্যাল কনভেনর হিসেবে দায়িত্ব পালন করেছেন। সৈয়দ আতর আলী ১৯১৬ সালে বর্তমান মাগুরা সদর উপজেলার পাটখালি গ্রামে জন্মগ্রহণ করেন। তিনি তিনি গঙ্গারামপুর পিকে হাইস্কুল ও নড়াইল ভিক্টোরিয়া কলেজ থেকে মাধ্যমিক ও উচ্চমাধ্যমিক পরীক্ষায় উন্নীত হন। এরপর, কলকাতার প্রেসিডেন্সি কলেজ থেকে স্নাতক ডিগ্রি লাভ করেন তিনি। ছাত্রাবস্থায় প্রগতিশীল রাজনীতির সাথে জড়িত হয়ে পড়েন তিনি। তিনি হোসেন শহীদ সোহরাওয়ার্দী, আবদুল হামিদ খান ভাসানী ও বঙ্গবন্ধু শেখ মুজিবুর রহমানের সাহচর্য লাভ করেছিলেন। ১৯৪৯ সালে তৎকালীন মাগুরা মহকুমা আওয়ামী লীগের প্রতিষ্ঠাতা সভাপতি হিসেবে নির্বাচিত হন। ১৯৭০ সালের নির্বাচনে তিনি পূর্ববঙ্গ আইন পরিষদে মাগুরা-২ আসন থেকে প্রাদেশিক পরিষদের সদস্য হিসেবে নির্বাচিত হন। ১৯৭১ সালে মুক্তিযুদ্ধ শুরু হলে তিনি সোহরাব হোসেন ও মোহাম্মদ আছাদুজ্জামানকে সাথে নিয়ে মাগুরায় পাকিস্তানি বাহিনী ও দোসরদের আক্রমণ প্রতিরোধে প্রয়োজনীয় নির্দেশনা প্রদান করেন। তিনি মুক্তিযুদ্ধের সময় ৮ ও ৯ নম্বর সেক্টরের পলিটিক্যাল কনভেনর হিসেবে নিযুক্ত হন। সৈয়দ আতর আলী ১৯৭১ সালের সেপ্টেম্বর মাসে ৮ ও ৯ নম্বর সেক্টরের পলিটিক্যাল কনভেনর হিসেবে দায়িত্ব পালনরত অবস্থায় অসুস্থ হয়ে পড়েন। ১৯৭১ সালের ১৩ অক্টোবর ভারতের পশ্চিমবঙ্গের চব্বিশ পরগণা জেলার কল্যাণী হাসপাতালে মৃত্যুবরণ করেন। তার মৃত্যুর পর তার শেষ ইচ্ছানুযায়ী তাকে তৎকালীন মুক্তাঞ্চল যশোর জেলার ঝিকরগাছা উপজেলার কাশিপুর গ্রামে সমাহিত করা হয়। "মাগুরায় বুধবার মুক্তিযুদ্ধের সংগঠক আতর আলীর ৩৯তম মৃত্যুবার্ষিকী"। বাংলানিউজ২৪.কম। ১২ অক্টোবর ২০১০। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "Syed Ator Ali"। The Daily Star। ১৩ অক্টোবর ২০১২। সংগ্রহের তারিখ ২১ জুন ২০১৯।  "মুক্তিযুদ্ধের সংগঠক সৈয়দ আতর আলীর মৃত্যুবার্ষিকী পালিত"। রাইজিংবিডি.কম। ১৪ অক্টোবর ২০১৩। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "46th death anniv of Syed Ator Ali today"। The Daily Observer। ১৩ অক্টোবর ২০১৭। ২৪ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "মুক্তিযুদ্ধের পলিটিক্যাল কনভেনর সৈয়দ আতর আলীর ৪৪ তম শাহাদত বার্ষিকী"। মাগুরা প্রতিদিন। সংগ্রহের তারিখ ২১ জুন ২০১৯। [স্থায়ীভাবে অকার্যকর সংযোগ] জাহিদ রহমান (ফেব্রুয়ারি ২০১৫)। মুক্তিযুদ্ধে মাগুরার যত শহীদ। শোভা প্রকাশ। পৃষ্ঠা ১৪।
স্মৃতিপ্রস্থান সূত্র

স্মৃতিপ্রস্থান সূত্র বা সতিপট্‌ঠান সুত্ত, সূত্র পিটকের মজ্ঝিমনিকায়ের অন্তর্গত। এটি মূলপর্যায় বর্গের মূল পঞ্চাশ সূত্রের দশম সূত্র। এই সূত্রটির উপর ভিত্তি করে দীঘনিকায়ে ২২তম সূত্র, মহাস্মৃতিপ্রস্থান সূত্রটি প্রবর্তিত হয়। এই সূত্রে মূলত বিপশ্যনা ধ্যান এর পদ্ধতি ও প্রক্রিয়া আলোচনা করা হয়েছে। বৌদ্ধ ধর্মে ধ্যানের পদ্ধতি ও প্রক্রিয়ার উপরে প্রবর্তিত বহু সূত্রের মধ্যে স্মৃতিপ্রস্থান সূত্রটি অন্যতম, এবং নির্বাণ লাভের জন্য একে উৎকৃষ্ট উপায় হিসেবে বলা হয়েছে ...নির্বাণ লাভ করার জন্য, এই চার ধরনের ভাবনা বা ধ্যানই একমাত্র উত্‌কৃষ্ট উপায়। গৌতম বুদ্ধ ত্রিপিটকের সকল সূত্রের প্রবর্তক হলেও তার সময়কাল থেকে সূত্রগুলো মহাসংগীতির আধ পর্যন্ত যথাযথভাবে লিপিবদ্ধ করে রাখা হয়নি। তার মহাপরিনির্বাণের তিন মাস পর , রাজগৃহের নিকটবর্তী সপ্তপর্ণী গুহায় প্রথম বৌদ্ধ সংগীতি অনুষ্ঠিত হয়, এবং পৃষ্ঠপোষকতা ছিলেন সম্রাট অজাতশত্রু । ভিক্ষুগণ তথা সঙ্ঘ, তখন থেকে ত্রিপিটক সংরক্ষণ করে এসেছে। স্মৃতিপ্রস্থান সূত্রের অনানুষ্ঠানিক বাংলা অনুবাদের নিদর্শন অনেক রয়েছে। তবে সর্বজন বিদিত, যা একাডেমিক লিটারেচারে গ্রহণযোগ্য, এরকম অনুবাদ সর্বপ্রথম করেছেন বেণীমাধব বড়ুয়া, বিংশ শতাব্দীর প্রথমার্ধে। মজ্ঝিম নিকায়ের ১০ম, স্মৃতিপ্রস্থান সুত্রে, গৌতম বুদ্ধ মানসিক প্রশান্তির চার ধরনের ভিত্তির কথা উল্লেখ করেছেন; ১) কায়া, ২) বেদনা (অনুভূতি), ৩) চিত্ত (মন), ও ৪) ধর্ম (বুদ্ধের শিক্ষা)। ১) কায়াঃ শ্বাস-প্রশ্বাসের উপর মনোনিবেশ করে ধ্যান (আনাপানা স্মৃতি); সকল প্রকারের দেহের অবস্থায় (দাঁড়ানো, হাঁটা, বসা ও উদম) মনোনিবেশ করে ধ্যান; দৈহিক ক্রিয়াকর্মে (খাওয়া, বস্ত্র পরিধান, শৌচ কাজ করা ইত্যাদি) মনোনিবেশ করে ধ্যান; দেহ যেসকল ধাতু (কঠিন পদার্থ, তরল পদার্থ, বায়বীয় পদার্থ, শক্তি বা ক্যালরি) নিয়ে গঠিত, সেগুলোর উপর মনোনিবেশ করে ধ্যান; শবাগার, তথা মৃত্যুর পর মানুষের দৈহিক পরিবর্তনের উপর মনোনিবেশ করে ধ্যান; মানসিক পরিস্থিতির উপর (সুখ, দুঃখ ইত্যাদি) মনোনিবেশ করে ধ্যান; ২) (অনুভূতি) বেদনাঃ আনন্দদায়ক, নিরানন্দদায়ক, বা দুটির কোনটিই নয়, এমন অনুভূতির উপর মনোনিবেশ করে ধ্যান; মনের অনুভূতির ( লোভ, লোভহীন, হিংসা, অহিংসা, মোহাচ্ছন্ন, মোহ মুক্ত, একাগ্র চিত্ত, বিক্ষিপ্ত চিত্ত, মহৎ, অমহত্‌, উত্তর, অনুত্তর, সমাহিত, অ-সমাহিত, বদ্ধ, মুক্ত) উপর মনোনিবেশ করে ধ্যান; ৩) চিত্তঃ কামাচ্ছন্ন বা কাম মুক্ত, তার উপর মনোনিবেশ করে ধ্যান; ক্রোধাচ্ছন্ন বা ক্রোধ মুক্ত, তার উপর মনোনিবেশ করে ধ্যান; স্তান-মিদ্ধে (অলস, অতিঘুম, অতিভোজন) আচ্ছন্ন বা মুক্ত, তার উপর মনোনিবেশ করে ধ্যান; অহংকারী বা নিরহংকারী, তার উপর মনোনিবেশ করে ধ্যান; বিচিকিৎসা(মানসিক দোটানা)-তে আচ্ছন্ন বা মুক্ত, তার উপর মনোনিবেশ করে ধ্যান; ৪) (গৌতম বুদ্ধের শিক্ষা) ধর্মঃ পঞ্চ-উপাদান-স্কন্ধ (কোন কিছু দেখা, তার জন্য সৃষ্ট মানসিক অনুভূতি, মানসিক অনুভূতির উপলব্ধি, সেই উপলব্ধির কারণে সৃষ্ট মানসিক প্রতিক্রিয়া, সেই মানসিক প্রতিক্রিয়ার নিবারনের ইচ্ছা), তার উপর মনোনিবেশ করে ধ্যান; ছয় অভ্যন্তর ও ছয় বাহিরায়তন (দেখা, শোনা, গন্ধ, স্বাদ, স্পর্শ ও ধর্ম), তার উপর মনোনিবেশ করে ধ্যান; সপ্তবোধাঙ্গ ( স্মৃতি, ধর্মবিচয়, বীর্য, প্রীতি, প্রশদ্ধি, সমাধি, উপেক্ষা), তার উপর মনোনিবেশ করে ধ্যান; চতুরার্য সত্য, তার উপর মনোনিবেশ করে ধ্যান https://suttacentral.net/mn10/bn/barua "সংরক্ষণাগারভুক্ত অনুলিপি"। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "সংরক্ষণাগারভুক্ত অনুলিপি"। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
বাংলাদেশ নার্সিং ও মিডওয়াইফারি কাউন্সিল

বাংলাদেশ নার্সিং ও মিডওয়াইফারি কাউন্সিল হল নার্সিং পরিষেবা এবং শিক্ষার জন্য দায়বদ্ধ একটি সরকারী নিয়ন্ত্রক সংস্থা। এটি স্বাস্থ্য ও পরিবার কল্যাণ মন্ত্রণালয়ের আওতাধীন। রাশিদা আক্তার এই পরিষদের প্রধান হিসাবে নিযুক্ত আছেন। ভারত ভাগের আগে বেঙ্গল নার্সিং কাউন্সিলের অধীনে তিনটি জুনিয়র নার্সিং স্কুল থেকে নার্সদের প্রশিক্ষণ দেওয়া হত। ১৯৪৭ সালে ঢাকা মেডিকেল কলেজ হাসপাতালে প্রথম পেশাদার সিনিয়র নার্সিং স্কুল প্রতিষ্ঠিত হয় এবং মাদ্রাজ থেকে আগত কয়েকজন প্রশিক্ষক, সিস্টার এবং কর্মী নার্স দ্বারা এটি পরিচালিত হত। সে সময় নার্সিং সেবার অধীক্ষকের পদটি সৃষ্টি করা হয়। দেশ ভাগের পর পূর্ব পাকিস্তানে নার্সিং কাউন্সিল প্রতিষ্ঠিত হয় এবং নার্সিং সেবার অধীক্ষক ওই কাউন্সিলের ভারপ্রাপ্ত নিবন্ধরক্ষক হন। ১৯৪৯ সালে একদল নার্সকে প্রাথমিক প্রশিক্ষণের জন্য ইংল্যান্ডে প্রেরণ করা হয়, ফিরে আসার পর তাদের নার্সিং সেবা বিভাগের বিভিন্ন নেতৃত্বের পদে নিয়োগ দেওয়া হয়। ১৯৫০ সালে তৎকালীন সরকার বিদেশে পড়াশুনার জন্য নার্সদের ফেলোশিপ প্রদান করে। ডাব্লুএইচও ১৯৫২ সালে নার্সিংয়ের ক্ষেত্রে তাদের প্রযুক্তিগত সহায়তা দেয়া শুরু করে, ফলস্বরূপ শিক্ষামূলক কর্মসূচিগুলি হালনাগাদ হয়। ১৯৫২ সালে নার্সিং শিক্ষা এবং সেবার নিয়ন্ত্রক সংস্থা হিসাবে পূর্ব পাকিস্তান নার্সিং কাউন্সিল গঠিত হয়। বাংলাদেশ স্বাধীন হবার পর এর নামকরণ হয় বাংলাদেশ নার্সিং কাউন্সিল। ১৯৮৩ সালে রাষ্ট্রপতির অধ্যাদেশ বলে বাংলাদেশ নার্সিং কাউন্সিল পূর্ণাঙ্গ ক্ষমতা পায়। ২০১৬ সালে জাতীয় সংসদে বাংলাদেশ নার্সিং ও মিডওয়াইফারি কাউন্সিল আইন পাস হয়, ফলে বাংলাদেশ নার্সিং কাউন্সিল অবলুপ্ত হয়ে বাংলাদেশ নার্সিং ও মিডওয়াইফারি কাউন্সিলে পরিণত হয়। "পটভূমি"। www.bnmc.gov.bd (ইংরেজি ভাষায়)। সংগ্রহের তারিখ ১১ আগস্ট ২০২০।  "বাংলাদেশে নার্সিং সেবা: একটি পর্যালোচনা"। প্রথম আলো। সংগ্রহের তারিখ ১১ আগস্ট ২০২০।
চন্দননগর রেলওয়ে স্টেশন

চন্দননগর রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। স্টেশনটি চন্দন নগর এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৩ কি.মি. দূরে স্টেশনটি অবস্থিত। ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। হাওড়া-বর্ধমান প্রধান রেলপথ বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। "Indian railway codes"। Indian Railways। সংগ্রহের তারিখ ২৫ আগস্ট ২০১৮।  "Chandan nagar Railway Station Map/Atlas ER/Eastern Zone - Railway Enquiry"। সংগ্রহের তারিখ ২০১৯-০৬-২১।  "IR History Part I 1832-1869"। IRFCA। সংগ্রহের তারিখ ১৩ এপ্রিল ২০১৩।  "IR History Part IV 1947-1970"। IRFCA। সংগ্রহের তারিখ ১২ ডিসেম্বর ২০১৭।
টাইরেল জনসন

টাইরেল ফ্যাবিয়ান জনসন (ইংরেজি: Tyrell Johnson; জন্ম: ১০ জানুয়ারি, ১৯১৭ - মৃত্যু: ৫ এপ্রিল, ১৯৮৫) ত্রিনিদাদের তুনাপুনা এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ দলের প্রতিনিধিত্ব করেছেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী প্রদর্শন করেছেন টাইরেল জনসন। দীর্ঘদেহী ও শীর্ণাকৃতি গড়নের অধিকারী ছিলেন টাইরেল জনসন। ইন-সুইঙ্গারে দক্ষতা প্রদর্শন করেছিলেন। ১৯৩৫-৩৬ মৌসুম থেকে ১৯৩৮-৩৯ মৌসুম পর্যন্ত টাইরেল জনসনের প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৩৯ তারিখে টেস্ট দলে অন্তর্ভুক্তির প্রশ্নে যাচাই-বাছাইয়ের খেলায় ৪১ রান খরচায় ছয় উইকেট দখল করেছিলেন। ফলশ্রুতিতে, ১৯৩৯ সালে ইংল্যান্ড গমনের লক্ষ্যে ওয়েস্ট ইন্ডিজ দলের সদস্যরূপে অন্তর্ভুক্ত হন। সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন টাইরেল জনসন। ১৯ আগস্ট, ১৯৩৯ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষিক্ত হন। ঐ টেস্টে দলীয় সঙ্গী ভিক স্টলমেয়ার ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে তার। ইংল্যান্ডে অবস্থান করেই ওরচেস্টারে সফরের প্রথম প্রস্তুতিমূলক খেলায় প্রথম বলেই উইকেট লাভের অধিকারী হন। কিন্তু, পরবর্তী প্রথম-শ্রেণীর খেলায় অংশ নিয়ে মাত্র আট উইকেট পেয়েছিলেন। তন্মধ্যে, তিন-টেস্টে গড়া সিরিজের ওভাল টেস্টে অভিষেকের প্রথম বলেই ওয়াল্টার কিটনকে বোল্ড করে তাৎক্ষণিক সফলতার স্বাক্ষর রাখেন। এরপর লেন হাটনকে বোল্ড করে ২/৫৩ বোলিং পরিসংখ্যান গড়েন। দ্বিতীয় ইনিংসে নরম্যান ওল্ডফিল্ডকে ডেরেক সিলি’র কটে পরিণত করে বিদেয় করে ১/৭৬ পান। ব্যাট হাতে অপরাজিত ৯ রান তুলেন। খেলাটি ড্রয়ে পরিণত হয়েছিল ও স্বাগতিক দল ১-০ ব্যবধানে সিরিজ জয় করে। এই একমাত্র টেস্ট খেলাটিই টাইরেল জনসনের সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। সামগ্রীকভাবে এ সফরে ৩২ গড়ে মাত্র ১৬ উইকেট পেয়েছিলেন। দ্বিতীয় বিশ্বযুদ্ধের ঘনঘটায় তার আর খেলার সুযোগ হয়নি। ৫ এপ্রিল, ১৯৮৫ তারিখে ৬৮ বছর বয়সে ত্রিনিদাদের কোভা এলাকায় টাইরেল জনসনের দেহাবসান ঘটে। 3rd Test, West Indies tour of England at London, Aug 19-22 1939, match report Third Test match, Wisden report, England v West Indies 1939 সনি রামাদিন আল্ফ ভ্যালেন্টাইন এক টেস্টের বিস্ময়কারী ওয়েস্ট ইন্ডিয়ান টেস্ট ক্রিকেটারদের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে টাইরেল জনসন (ইংরেজি) ক্রিকেটআর্কাইভে টাইরেল জনসন (সদস্যতা প্রয়োজনীয়) (ইংরেজি)
হাসান সিরাজ সুজা

হাসান সিরাজ সুজা হলেন একজন বাংলাদেশি আইনজীবী ও রাজনীতিবিদ। তিনি জাতীয় পার্টির এর রাজনীতির সাথে যুক্ত। তিনি জাতীয় পার্টির কেন্দ্রীয় কমিটিতে চেয়ারম্যানের উপদেষ্টা হিসেবে দায়িত্ব পালন করছেন। তিনি পূর্বে জাতীয় পার্টির কেন্দ্রীয় কমিটিতে যুগ্ম মহাসচিব হিসেবে দায়িত্ব পালন করেছেন। এছাড়া, তিনি জাতীয় পার্টির অঙ্গসংগঠন জাতীয় আইনজীবী ফেডারেশনের সহসভাপতি হিসেবে দায়িত্ব পালন করছেন। "জাতীয় পার্টির চেয়ারম্যানের উপদেষ্টা মণ্ডলী"। www.jatiyoparty.org। ৫ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "শিখরকে সমর্থন জানিয়ে সরে দাঁড়ালেন জাপার প্রার্থী"। এনটিভি। ১৭ ডিসেম্বর ২০১৮। সংগ্রহের তারিখ ২১ জুন ২০১৯। [স্থায়ীভাবে অকার্যকর সংযোগ] "মাগুরায় প্রার্থীদের প্রতিদ্বন্দ্বিতা হবে হাড্ডাহাড্ডি"। জনকণ্ঠ। ১৫ জানুয়ারি ২০১১। সংগ্রহের তারিখ ২১ জুন ২০১৯। [স্থায়ীভাবে অকার্যকর সংযোগ] "মাগুরায় মেয়র পদে উপ-নির্বাচনে ৫ প্রার্থীর মনোনয়নপত্র প্রত্যাহার"। বাংলানিউজ২৪.কম। ১৮ এপ্রিল ২০১৮। সংগ্রহের তারিখ ২১ জুন ২০১৯।  "JP leaders scuffle over contesting Magura-1 by-election"। New Age। ১২ মে ২০১৫। সংগ্রহের তারিখ ২১ জুন ২০১৯। [স্থায়ীভাবে অকার্যকর সংযোগ] "আইনজীবী ফেডারেশনের কার্যকরি কমিটি"। ইনকিলাব। ৩ অক্টোবর ২০১৮। সংগ্রহের তারিখ ২২ জুন ২০১৯।  "জাতীয় আইনজীবী ফেডারেশনের সভাপতি শেখ সিরাজ ও সম্পাদক ফরিদ"। জাগোনিউজ২৪.কম। ৩ অক্টোবর ২০১৮। সংগ্রহের তারিখ ২২ জুন ২০১৯।
বার্কলি গ্যাসকিন

বার্কলি বারট্রাম ম্যাকগারেল গ্যাসকিন (ইংরেজি: Berkeley Gaskin; জন্ম: ২১ মার্চ, ১৯০৮ - মৃত্যু: ২ মে, ১৯৭৯) ব্রিটিশ গায়ানার ডেমেরারার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ও প্রশাসক ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেছেন। দলে তিনি মূলতঃ ডানহাতি মিডিয়াম পেসার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন বার্কলি গ্যাসকিন। ১৯২৮-২৯ মৌসুম থেকে ১৯৫৩-৫৪ মৌসুম পর্যন্ত বারট্রাম গ্যাসকিনের প্রথম-শ্রেণীর খেলোয়াড়ী জীবন চলমান ছিল। ১৯২৯ থেকে ১৯৫৩ সময়কালের পুরোটা সময়ই গায়ানার পক্ষে মিডিয়াম-পেস বোলার ও নিচেরসারির ব্যাটসম্যান হিসেবে খেলতেন। তন্মধ্যে, ১৯৫০-৫১ মৌসুমে জ্যামাইকার বিপক্ষে ব্যক্তিগত সেরা বোলিং পরিসংখ্যান ৭/৫৮ দাঁড় করান। এছাড়াও, ১৯৫০-৫১ মৌসুম থেকে ১৯৫২-৫৩ মৌসুম পর্যন্ত গায়ানা দলের অধিনায়কের দায়িত্ব পালন করেছেন তিনি। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ পেয়েছিলেন বার্কলি গ্যাসকিন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১১ ফেব্রুয়ারি, ১৯৪৮ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশগ্রহণ করেন। ১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই সিরিজের গাবি অ্যালেনের নেতৃত্বাধীন ইংরেজ দলের বিপক্ষে অনুষ্ঠিত সিরিজের দুই টেস্টে তার অংশগ্রহণ ছিল। তবে, খুব কমই স্বীয় প্রতিভার স্বাক্ষর রেখেছিলেন। তখন তার বয়স প্রায় চল্লিশ ছুঁইছুঁই করছিল। ক্রিকেট খেলা থেকে অবসর গ্রহণের পর তিনবার ওয়েস্ট ইন্ডিজ দলকে নিয়ে বিদেশ গমন করেন। তার ব্যবস্থাপনায় ওয়েস্ট ইন্ডিজ দল ১৯৫৮-৫৯ মৌসুমে ভারত ও পাকিস্তান; ১৯৬৩ সালে ইংল্যান্ড এবং ১৯৬৮-৬৯ মৌসুমে নিউজিল্যান্ড সফরে যায়। দল ব্যবস্থাপকের দায়িত্ব থাকাকালে ভারত-পাকিস্তান সফরে শৃঙ্খলাভঙ্গের কারণে ফাস্ট বোলার রয় গিলক্রিস্টকে দেশে ফেরৎ পাঠিয়েছিলেন। প্রশাসনে অংশগ্রহণ করে স্মরণীয় হয়ে থাকবেন। মৃত্যু পূর্ব-পর্যন্ত গায়ানা ক্রিকেট অ্যাসোসিয়েশনের সভাপতির দায়িত্ব পালন করতেন। গায়ানার পক্ষ থেকে ওয়েস্ট ইন্ডিজ কন্ট্রোল বোর্ডে প্রতিনিধিত্ব করেন। এছাড়াও, ওয়েস্ট ইন্ডিজের দল নির্বাচকমণ্ডলীর ভূমিকায় অবতীর্ণ হয়েছিলেন। গায়ানীয় কর্ম কমিশনে ঊর্ধ্বতন কর্মকর্তা হিসেবে কাজ করেছেন। ব্যক্তিগত জীবনে ধূমপায়ী ছিলেন। ২ মে, ১৯৭৯ তারিখে ৭১ বছর বয়সে গায়ানার ডেমেরারার জর্জটাউনে বার্কলি গ্যাসকিনের দেহাবসান ঘটে। "Jamaica v British Guiana 1950-51"। CricketArchive। সংগ্রহের তারিখ ১৮ ফেব্রুয়ারি ২০১৯।  "Flight of Fancy"। ESPN Cricinfo। সংগ্রহের তারিখ ২৩ জানুয়ারি ২০১৯।  "A background man in the era of West Indian dominance"। ESPN Cricinfo। সংগ্রহের তারিখ ২৩ জানুয়ারি ২০১৯।  "Berkeley Gaskin - Obituary"। Wisden। সংগ্রহের তারিখ ২৩ জানুয়ারি ২০১৯।  Tony Cozier, "Berkeley Gaskin – Devoted Administrator", The Cricketer, July 1979, p. 39. মরিস ট্রেমলেট রবার্ট ক্রিস্টিয়ানি এভারটন উইকস ওয়েস্ট ইন্ডিয়ান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে বার্কলি গ্যাসকিন (ইংরেজি) ক্রিকেটআর্কাইভে বার্কলি গ্যাসকিন (সদস্যতা প্রয়োজনীয়) (ইংরেজি)
এম এইচ খান

রিয়ার অ্যাডমিরাল এম এইচ খান (১ ফেব্রুয়ারি ১৯৩২ - ১৩ অক্টোবর ২০১৮) বাংলাদেশ নৌবাহিনীর সাবেক প্রধান ছিলেন। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। রিয়ার এডমিরাল এম এইচ খান ১৯৩২ সালের ১ ফেব্রুয়ারি জন্ম গ্রহণ করেন। ১৯৫৪ সালের ১ জানুয়ারিতে তিনি পাকিস্তান নৌবাহিনীতে যোগ দেন। রিয়ার অ্যাডমিরাল এম এইচ খান (মুশাররফ হোসেন খান) বাংলাদেশ নৌবাহিনীর সাবেক প্রধান। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। তার দায়িত্বের সময় ১৯৭৪ সালের ১০ জানুয়ারি সরকার বাংলাদেশ নৌবাহিনীর বৃহত্তম প্রশিক্ষণ ঘাঁটি বানৌজা ঈসা খানকে কমিশনিং এবং নৌবাহিনীকে ‘নেভাল এনসাইন’ প্রদান করেন। ১৯৭৫ থেকে ১৯৭৭ সাল পর্যন্ত জিয়াউর রহমান এবং বাংলাদেশ বিমান বাহিনীর দ্বিতীয় প্রধান এয়ার ভাইস মার্শাল মুহাম্মদ গোলাম তাওয়াবের সাথে চীফ মার্শাল ল' এডমিনিস্ট্রেটর হিসেবে বাংলাদেশ নৌবাহিনীর সাবেক প্রধানের দ্বায়িত্ব পালন করেন। তাছাড়া নৌ সদর দপ্তর প্রতিষ্ঠা থেকে শুরু করে স্বাধীনতা পরবর্তী সময়ে বাংলাদেশে একটি শক্তিশালী নৌবাহিনী গড়ার সূত্রপাত তার সময়ে শুরু হয়। মৃত্যুকালে তিনি একমাত্র পুত্র সন্তান এবং স্ত্রীসহ অনেক শুভাকাঙ্খী রেখে গেছেন। বাংলাদেশ নৌবাহিনীর সাবেক প্রধান রিয়ার অ্যাডমিরাল (অব.) মোশাররফ হোসেন খান (এম এইচ খান) শনিবার ১৩ অক্টোবর ২০১৮ সকালে ৮৭ বছর বয়সে বার্ধক্যজনিত কারণে সম্মিলিত সামরিক হাসপাতালে চিকিৎসাধীন অবস্থায় তিনি মারা যান। একদিন পর সোমবার ঢাকা সেনানিবাসের বানৌজা হাজী মহসীনে জানাজা অনুষ্ঠিত হয়। এরপর বাংলামোটরের পারিবারিক কবরস্থানে দাফন করা হয়। "সাবেক নৌপ্রধান এম এইচ খান আর নেই"। কালের কণ্ঠ। সংগ্রহের তারিখ ২০১৯-০৬-২১।  "সাবেক নৌবাহিনী প্রধান রিয়ার অ্যাডমিরাল এম এইচ খানের ইন্তেকাল"। বাংলাদেশ প্রতিদিন। সংগ্রহের তারিখ ২০১৯-০৬-২১।  "Days with Musharraf"। ইন্ডিয়ান এক্সপ্রেস। সংগ্রহের তারিখ ৪ জুলাই ২০১১।  Pakistan horizon, Volume 29। Pakistan Institute of International Affairs। ১৯৭৬। পৃষ্ঠা ১০৮।  "None righted the wrong"। ২০১২-১১-০২। সংগ্রহের তারিখ ২০১৬-০৮-১০।  "Ziaur Rahman: From sector commander to president"। ২০০৯-০৫-২৯। সংগ্রহের তারিখ ২০১৬-০৮-১০।  "সাবেক নৌপ্রধান রিয়ার অ্যাডমিরাল এম এইচ খান আর নেই"। দৈনিক নয়াদিগন্ত। সংগ্রহের তারিখ ২০১৯-০৬-২১।  "সাবেক নৌপ্রধান এম এইচ খান আর নেই"। আমাদের সময়.কম - AmaderShomoy.com। ২০১৮-১০-১৩। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।  "সাবেক নৌপ্রধান এম এইচ খান মারা গেছেন"। বাংলা ট্রিবিউন। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।
জয় চৌধুরী

জয় চৌধুরী একজন বাংলাদেশী চলচ্চিত্র অভিনেতা। ২০১২ সালে এক জবান সিনেমার মাধ্যমে তার ক্যারিয়ার শুরু হয়। তিনি হিটম্যান, চিনি বিবি, আজব প্রেম এবং অন্তর জ্বালা জন্য সর্বাধিক পরিচিত। ২০১২ সালে মুক্তিপ্রাপ্ত এক জবান চলচ্চিত্রে অভিনয়ের মাধ্যমে তিনি চলচ্চিত্র জগতে পা রাখেন। ২০১৪ সালে তার অভিনীত চলচ্চিত্র ভালবাসলে দোষ কি তাতে ও হিটম্যান ও ক্ষণিকের ভালোবাসা মুক্তি পায়। ২০১৫ সালে তার অভিনীত চলচ্চিত্র চিনিবিবি ও আজব প্রেম মুক্তি পায়। ২০১৭ সালে মুক্তি পায় তার অভিনীত চলচ্চিত্র অন্তর জ্বালা। চলচ্চিত্রটিতে দুলাল চরিত্রে তার অভিনয় দর্শকদের নিকট প্রশংসিত হয়। "জয় চৌধুরীর নায়িকা মাহিয়া মাহি"। চ্যানেল আই। ১৬ অক্টোবর ২০১৮। সংগ্রহের তারিখ ২১ জুন ২০১৯।  Nation, The New। "Joy Chowdhury's several movies awaiting release"। The New Nation (ইংরেজি ভাষায়)। ২০২৩-০২-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৭-২০।  "'অন্তর জ্বালা' মানুষের মনের জ্বালা মেটাবে: জয় চৌধুরী"। www.ekushey-tv.com। সংগ্রহের তারিখ ২০২৩-০৭-২০।  "ঢালিউডে মুক্তি পেয়েছে 'চিনি বিবি'"। https://www.risingbd.com। ২০১৫-০৪-০৯। সংগ্রহের তারিখ ২০২৩-০৭-২০।  |ওয়েবসাইট= এ বহিঃসংযোগ দেয়া (সাহায্য) "চিনিবিবি"। সমকাল। ২৩ এপ্রিল ২০১৫। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "চমকে দিয়েছেন জয়"। কালের কণ্ঠ। ২০ ডিসেম্বর ২০১৭। সংগ্রহের তারিখ ২১ জুন ২০১৯।  "আলোচনায় নতুন নায়ক জয় চৌধুরী"। ইত্তেফাক। ২৬ ডিসেম্বর ২০১৭। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  "প্রশংসিত জয়"। জনকণ্ঠ। ১৭ জানুয়ারি ২০১৮। ২১ জুন ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।  https://www.facebook.com/dailymanabzamin। "ঈদে অপু-জয়ের 'প্রেম প্রীতির বন্ধন'"। মানবজমিন। সংগ্রহের তারিখ ২০২৩-০৫-২৬।  নিউজ, সময়। "৩য় সপ্তাহে হল সংখ্যায় শীর্ষে অপু-জয় | বিনোদন"। Somoy News। সংগ্রহের তারিখ ২০২৩-০৫-২৬।  "ঈদের তালিকায় আরও এক সিনেমা 'প্রেম প্রীতির বন্ধন'"। আজকের পত্রিকা। সংগ্রহের তারিখ ২০২৩-০৫-২৬।  ঢাকা, বিনোদন প্রতিবেদক। "মন্ত্রীর কাছে ঈদ সিনেমার দুই নায়ক যে আবেদন জানালেন"। www.prothomalo.com। সংগ্রহের তারিখ ২০২৩-০৫-২৬।  ইন্টারনেট মুভি ডেটাবেজে জয় চৌধুরী (ইংরেজি) ফেসবুকে জয় চৌধুরী
মুহাম্মদ গোলাম তাওয়াব

এয়ার ভাইস মার্শাল মুহাম্মদ গোলাম তাওয়াব (১ জুলাই ১৯৩০ - ২৩ ফেব্রুয়ারি ১৯৯৯) বাংলাদেশ বিমান বাহিনীর দ্বিতীয় প্রধান ছিলেন। জেনারেল জিয়াউর রহমানের সঙ্গে ১৯৭৫ থেকে ১৯৭৬ পর্যন্ত বাংলাদেশ বিমান বাহিনীর প্রধান হিসেবে দায়িত্ব পালন করেন। তখন বাংলাদেশ নৌবাহিনীর প্রধান ছিলেন রিয়ার অ্যাডমিরাল এম এইচ খান। মুহাম্মদ গোলাম তাওয়াব ১ জুলাই ১৯৩৯ সালে ব্রিটিশ ভারতীতের কিশোরগঞ্জ (বর্তমান বাংলাদেশ) জন্মগ্রহণ করেন। জার্মান নাগরিক হেনরিয়েটার সাথে তার বিয়ে হয়েছিলো। তার দুই ছেলে ও এক মেয়ে। দেশ স্বাধীনের পর ১৯৭৫ সালে তাকে এয়ার ভাইস মার্শাল পদে উন্নীত করে বাংলাদেশ বিমান বাহিনীর প্রধান পদে নিযুক্ত করা হয়। ১৫ আগস্ট ১৯৭৫ সালে শেখ মুজিবকে হত্যার পর শরীফুল হক (ডালিম) এর সহযোগিতায় বীর প্রতীক এম হামিদুল্লাহ খানের পরামর্শে তাকে পশ্চিম জার্মানি থেকে দেশে আনা হয়। এ.কে খন্দকারকে সরিয়ে তাকে বিমান বাহিনী প্রধান করা হয়। সাবেক এয়ার ভাইস মার্শাল মুহাম্মদ গোলাম তাওয়াব ১৫ সেপ্টেম্বর ১৯৫১ সালে পিএএফ একাডেমি রিসালপুর থেকে স্নাতক হওয়ার পর পাইলট অফিসার হিসেবে পাকিস্তান বিমান বাহিনীতে কমিশন লাভ করেন। পাকিস্তান বিমান বাহিনীতে লিজেন্ডের মর্যাদা পান তিনি। ১৯৬৫ সালে ভারত-পাকিস্তান যুদ্ধে তার কৃতিত্বের জন্য তাকে সিতরাত-এ-জুর্‌রাত (পাকিস্তান ডিফেন্স ফোর্সের তৃতীয় সম্মানজনক পুরস্কার) দেওয়া হয়। কর্ণেল ফারুক রহমানের ছত্রচ্ছায়ায় ১৯৭৬ সালের ৩০ এপ্রিল বগুড়া সেনানিবাসে একটি অভ্যুত্থান ঘটে। সেনা প্রধান জিয়াউর রহমান কঠোরহাতেই এই বিদ্রোহ দমন করেন। অভিযোগ ওঠে এয়ার ভাইস মার্শাল মুহাম্মদ গোলাম তাওয়াব অভ্যুত্থানে জড়িত। ১৯৭৭ সালে জোরপূর্বক অবসরে পাঠিয়ে দেশ ছাড়তে বাধ্য করা হয়। বিমান বাহিনী থেকে অবসর গ্রহণের পর পশ্চিম জার্মানিতে ফিরে যান। মূত্রথলির ক্যান্সারে আক্রান্ত থেকে বেশ কয়েক বছর অসুস্থতার পর ২৩ ফেব্রুয়ারি ১৯৯৯ সালে মিউনিখে মারা যান। "Opinions on Muhammad Ghulam Tawab"। www.writeopinions.com। ২০১৯-০৬-২১ তারিখে মূল থেকে আর্কাইভ করা। সংগ্রহের তারিখ ২০১৯-০৬-২১।  Bhattacharya, Brigadier Samir (২০১৬)। Nothing But! (ইংরেজি ভাষায়)। Partridge Publishing। পৃষ্ঠা 219–। আইএসবিএন 978-1-4828-1720-1।  আবু সাদাত মোহাম্মদ সায়েম। বঙ্গভবনে শেষ দিনগুলি। মাওলা ব্রাদার্স।
মায়ের মর্যাদা

মায়ের মর্যাদা হচ্ছে ২০০৬ সালে মুক্তিপ্রাপ্ত একটি বাংলাদেশী পারিবারিক প্রণয়ধর্মী-নাট্য চলচ্চিত্র। চলচ্চিত্রটি পরিচালনা করেছেন দিলীপ বিশ্বাস এবং জি সিরিজ ও গীতি কথাচিত্রের ব্যানারে প্রযোজনা করেছেন গায়ত্রী বিশ্বাস। চলচ্চিত্রটিতে অভিনয় করেছেন মান্না, শাকিব খান, মৌসুমী, শাবনুর, ববিতা, সোহেল রানা, হুমায়ুন ফরিদী, ডলি জহুর সহ আরোও অনেকে। এটি দিলীপ বিশ্বাস পরিচালিত শেষ চলচ্চিত্র। এটি মান্না, শাকিব খান, মৌসুমী, ও শাবনুর একত্রে অভিনীত প্রথম ও শেষ চলচ্চিত্র।[তথ্যসূত্র প্রয়োজন] মান্না শাকিব খান মৌসুমী শাবনুর ববিতা সোহেল রানা হুমায়ুন ফরিদী ডলি জহুর পীরজাদা শহীদুল হারুন অমল বোস ডাঃ এজাজ আ খ ম হাসান সাজু খাদেম রাণী প্রবীর মিত্র সুষমা আলম রতন খান পরিচালক: দিলীপ বিশ্বাস প্রযোজক: গায়ত্রী বিশ্বাস ও দেবাশীষ বিশ্বাস কাহিনি: দিলীপ বিশ্বাস স্ক্রিপ্ট: দিলীপ বিশ্বাস সুরকার: ইমন সাহা গীতিকার: কবির বকুল চিত্রগ্রাহক: আবুল খায়ের সম্পাদক: মিন্টু পরিবেশক: গীতি চিত্রকথা ফরম্যাট: ৩৫ মি.মি. (রঙ্গিন) রিল: ১৩ প্যান্স মূল ভাষা: বাংলা মূল দেশ:  বাংলাদেশ মুক্তি: ২০০৬ প্রযুক্তিগত সমর্থন: বাংলাদেশ চলচ্চিত্র উন্নয়ন সংস্থা (বিএফডিসি) মায়ের মর্যাদা চলচ্চিত্রের সঙ্গীত পরিচালনা করেছেন বাংলাদেশের বিশিষ্ট সঙ্গীত পরিচালক ইমন সাহা "Humayun Faridee makes his last bow"। bdnews24.com। ১৩ ফেব্রুয়ারি ২০১২। সংগ্রহের তারিখ ২১ জানুয়ারি ২০১৭।  Shazu, Shah Alam (৩১ আগস্ট ২০১০)। "'I dissolve my woes through acting'"। The Daily Star। সংগ্রহের তারিখ ২১ জানুয়ারি ২০১৭।